**PRILOG IV. - Pojašnjenje kriterija odabira projekata**

|  |  |  |  |
| --- | --- | --- | --- |
| **1.** | **EKONOMSKA VELIČINA NOSITELJA PROJEKTA max. 25** | | |
|  | 2.000 – 3.999 € | | 25 |
|  | 4.000 – 5.999 € | | 20 |
|  | 6.000 – 7.999 € | | 15 |
| **2.** | **MLADI POLJOPRIVREDNICI (< 41 NAVRŠENE GODINE;**  **< 5 GODINA NOSITELJ PG-a) max. 20** | | |
|  | Mladi poljoprivrednici ( < 41 navršene godine; < 5 godina nositelj) | | 20 |
| **3.** | **POLJOPRIVREDNO GOSPODARSTVO JE KORISNIK MJERE 10 I/ILI MJERE 11 max. 5** | | |
|  | Poljoprivredno gospodarstvo je korisnik Mjere 10 i/ili Mjere 11 | | 5 |
| **4.** | **ULAGANJE U PRIORITETNE SEKTORE (VOĆE I/ILI POVRĆE, STOČARSTVO,**  **PČELARSTVO) max. 20** | | |
|  | Ulaganje u prioritetne sektore (voće i/ili povrće, stočarstvo, pčelarstvo) | | 20 |
| **MAKSIMALAN BROJ BODOVA:** | | **70** | |
| **PRAG PROLAZNOSTI:** | | **30** | |

**Kriterij odabira 1**

Da bi nositelj projekta ostvario bodove po navedenom kriteriju, mora dostaviti Potvrdu o ekonomskoj veličini poljoprivrednog gospodarstva, izdanu od Uprave za stručnu podršku u poljoprivredi i ribarstvu nakon objave natječaja te potpisanu od službenika Uprave za stručnu podršku u poljoprivredi i ribarstvu (potrebno je dostaviti sve tri stranice). Nositelj će si dodijeliti odgovarajuće bodove sukladno ekonomskoj veličini.

**Kriterij odabira 2**

Nositelj projekta ostvaruje bodove po navedenom kriteriju ako na dan podnošenja prijave projekta nema više od 40 godina (dan prije navršavanja 41 godine starosti), posjeduje odgovarajuća stručna znanja i vještine te je po prvi put na jednom poljoprivrednom gospodarstvu postavljen kao nositelj, odnosno odgovorna osoba poljoprivrednog gospodarstva, a u slučaju trgovačkog društva mladi poljoprivrednik je odgovorna osoba isključivo ako je vlasnik najmanje 50% temeljnog kapitala društva. Osoba ujedno nije nositelj poljoprivrednog gospodarstva tj. odgovorna osoba u trgovačkom društvu duže od 5 godina. Dob nositelja projekta se provjerava uvidom u važeću osobnu iskaznicu, a status nositelja uvidom u nadležne registre Agencije za plaćanja u poljoprivredi, ribarstvu i ruralnom razvoju. Stručna znanja i vještine dokazuju se dostavljanjem: **diplome agronomskog ili veterinarskog smjera za mladog poljoprivrednika** (preddiplomski ili preddiplomski i diplomski sveučilišni ili stručni studij integrirani preddiplomski i diplomski sveučilišni ili stručni studij agronomskog ili veterinarskog smjera), **svjedodžbe iz područja poljoprivrede ili veterine za mladog poljoprivrednika i/ili Uvjerenja/Potvrde o završenom programu stručnog osposobljavanja** (formalni tečajevi koje provode učilišta ili tečajevi financirani iz Mjere 1 Programa).

**Kriterij odabira 3**

Da bi nositelj projekta ostvario bodove po navedenom kriteriju, poljoprivredno gospodarstvo mora biti korisnik Mjere 10 i/ili Mjere 11 na dan podnošenja prijave projekta. Navedeno dokazuje dostavljanjem preslike Lista A Zahtjeva za potporu za 2021. godinu na kojemu je naznačeno da je poljoprivredno gospodarstvo korisnik Mjere 10 i/ili Mjere 11.

**Kriterij odabira 4**

Da bi nositelj projekta ostvario bodove po navedenom kriteriju, najmanje 50 % dodijeljene potpore za realizaciju poslovnog plana mora se odnositi na aktivnosti iz prioritetnog sektora prikazanog u poslovnom planu.